6. razred ­- TVORBA BESEDILA – Popravljanje ocen iz 1. ocenjevalnega obdobja

**ŽIVLJENJE NI VEDNO PRAVLJICA**

Pripravila sem ti vsebinske smernice, ki ti bodo v pomoč pri tvorjenju besedila. Pazi na pravilno členjenost besedila na uvod, jedro in zaključek. Upoštevaj jezikovne in slogovne zakonitosti. Piši čitljivo s pisanimi (ali malimi tiskanimi) črkami.

Pri tvorbi si lahko pomagaš z berilom (104–107) ter zapiski v zvezku.

**VSEBINSKE SMERNICE**

Zapiši, kaj je besedna umetnosti (1 točka),

kako jo delimo glede na obliko besedil (3 točke) in

kdo so njeni ustvarjalci (2 točki).

Natančneje opiši literarno vrsto: pravljica – 4 značilnosti (3 točke).

Navedi, kateri pravljici (**naslov pravljice**) lahko pripišemo zgornji naslov (1 točka) ter njenega **avtorja** (1 točka).

Napiši vsaj 3 podatke o avtorju (2 točki). Kako se ga danes spominjamo (1 točka)?

Zapiši **strnjeno obnovo** (10 točk) **in sporočilo pravljice** (1 točka).

V obnovi predstavi tudi glavno junakinjo in razmišljaj, ali bi se danes lahko zgodilo to, kar se je deklici (3 točke).

Poimenuj **vrsto pravljice** (1 točka) in svojo odločitev utemelji (1 točka).

V zaključku razmišljaj o trpinčenih otrocih danes (3 točke): ali **trpinčeni otroci obstajajo**, kje, kdo je kriv za to.

Kaj je potrebno po tvojem mnenju storiti, da bo življenje postalo pravljica (2 točki)?

Kriterij ocenjevanja:

* VSEBINA: 35 točk: Učenec pri tvorjenju zapisanega besedila upošteva dane smernice za pisanje, ki so v celoti vrednotene.
* PREPRIČLJIVOST OSEBNEGA ODZIVA: 5 točk: Učenec prikaže veliko mero osebnega odziva na dano temo; izvirnost in ustvarjalnost pisanja.
* ZGRADBA BESEDILA IN JEZIKOVNA PRAVILNOST: 10 točk:
* Učenec pozna in uporablja jezikovno in pravopisno normo (5 točk).
* Učenec ima bogat besedni zaklad, upošteva členitev po aktualnosti, njegovo besedilo je smiselno zaokroženo (3 točke).
* Učenec piše s pisanimi ali malimi tiskanimi črkami (da se razloči raba velike začetnice), njegova pisava je čitljiva, besedilo se trudi zapisati čim bolj estetsko, upošteva vljudnostni rob pisanja (2 točki).

**Do tri jezikovne in/ali pravopisne napake se glede na standarde znanja v posameznem razredu vrednotijo s točko odbitka do 0 točk v tem sklopu.**

**Če učenec pri vsebinskem delu ne doseže vsaj 50 % točk (= 17 točk), se njegova naloga oceni z nezadostno oceno.**

|  |  |  |
| --- | --- | --- |
| KRITERIJ | TOČKE | OCENA |
| O%–45% | 0–22 | nzd (1) |
| 46%–62% | 23–31 | zd (2) |
| 63%–78% | 32–39 | db (3) |
| 79%–90% | 40–45 | pdb (4) |
| 91%–100% | 46–50 | odl (5) |